**210422**

**Өткен күнәлармен күресу**

**Екіншісі**

***«Бірақ Сен кешірім беруге әзірсің,***

***Содан бәрі Сені қастерлей берсін!»***

***(Забур 129:4)***

Біріншіден, Құдайдың кешірімі туралы Киелі кітаптың беттерінен табуға болады. Егер Құдайдың Сөзі рас болса, ал менің ойымша ол әрине рас, кешірім - Құдайдың табиғаты мен сипатына негізделген. Киелі Кітаптың беттерінде егер біз Құдайға бет бұрып, кешірімге мұқтаж екендігімізді мойындасақ, Ол бізге кешірім береді деп уәде ететіні жазылған. Құдай өтірік айтпайтынын түсінесіз бе? Егер түсінетін болсаңыз, онда мына келесі сұрақты өз-өзіңізге қоюыңыз керек: мен Құдайдың алдында өз күнәмді мойындадым ба?

Дәуіт былай деп айтқан еді: «Бірақ Сен кешірім беруге әзірсің, Содан бәрі Сені қастерлей берсін!» (Забур 129:4) Ишая да Құдайдың сөздерін жазған: «Олар Құдайымызға қайта оралсын, өйткені Ол жомарттықпен кешіреді» (Ишая 55:7) Ал Миха былай деп жазды: «Сен бізге қайтадан рақымыңды көрсетесің. Әділетсіз істерімізді аяғыңмен таптап, күнәларымыздың бәрін де теңіздің тұңғиығына тастайсың!» (Миха 7:19) Жаңа Өсиет былай дейді: «Егер де күнәларымызды мойындасақ, Құдай сенімді де әділетті болғандықтан оларды кешіріп, бізді барлық әділетсіздігімізден тазартады» (Жохан 1 Хат 1:9)

Сіз өзіңіздің күнәңізді мойындадыңыз ба? Сіздің кейбіреулеріңіз: «Мен Құдайдан жүздеген рет кешірім сұрадым!» деп айта аласыз. Ол сізді кешірді ме? Әрине, кешірді, Ол уәде берді ғой. Мәселен, ұлыңыз сізге келіп: «Мен қателестім, әке, сіздің мені кешіруіңізді қалаймын» десе, сіз: «Ештеңе етпес, балам. Мен сені кешіремін.» деп айтасыз. Егер ол келесі күні сізге келіп, дәл сол сөзді айтса, сіз: «Балам, мен сені кешірдім деп кеше айттым ғой. Сен кешірілдің» деп айтасыз.

Құдайда дәл сондай күйде болады. Сондықтан, біз Оның кешірімін қабылдауды үйренуіміз керек. Өз-өзімізді кешіру - өте маңызды.